ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 40742 din 30.05.2022

**Referat de aprobare**

**privind schimbarea destinației unui imobil, precum și repartizarea unor spații aflate în proprietatea municipalităţii și administrate de S.C. LOCATIV S.A.**

În cadrul ședinței din data de 27.05.2022 a Comisiei  de specialitate pentru soluționarea problemelor locative, numită prin HCLM nr.9/09.11.2020, renumerotată cu nr.188/9.11.2020 conform HCL nr. 242/17.12.2020, s-a analizat solicitarea formulată de Biserica Penticostală a lui Dumnezeu Betel ( Asociația Creștină a romilor Betesda), prin pastorul Mihai Emil, prin care solicita atribuirea apartamentului disponibil situat în str.Valea Rece, nr. 21/5 în sensul folosirii acestuia ca spațiu de rugăciune.

Menționăm faptul că, blocurile sociale din str. Valea Rece nr. 8-22; 15-25 (în total 78 de apartamente) au fost construite în anul 2005, respectiv în 2011, printr-un program guvernamental, cu scopul îmbunătăţirii condiţiilor de locuit ale persoanelor de etnie romă. Astfel, au fost demolate construcţiile improvizate în str.Valea Rece nr. 8-22 şi 15-33, urmând ca persoanele din zona supusă demolării să beneficieze, în baza contractelor de închiriere, de apartamentele nou construite.

Comisia locativă și-a exprimat acordul privind schimbarea destinației apartamentului de locuit în spațiu cu altă destinație, iau ulterior acesta să fie atribuit Bisericii Penticostale Betel, pe o perioada de 6 luni, cu posibilitate de prelungire succesivă.

În ceea ce privește spațiul cu altă destinație decât accea de locuință situat în str. Ciucului, nr. 29A, menționăm faptul că în ședința din data de 12.04.2022 a Comisiei  de specialitate pentru repartizarea spațiilor cu altă destinație decât aceea de locuințe, numită prin HCL nr. 10/2020 s-a stabilit ca acesta să fie repartizat conform listei de priorități aprobată prin HCL nr. 54/24.02.2022. Astfel, acesta a fost oferit ONG-urilor aflate pe lista de priorități fiind acceptat de Asociația Aven Amentza Romale.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă:- extras din referat nr. 38897/23.05.2022 , proces verbal nr. 40.594 /27.05.2022, respectiv extras din proces -verbal nr. 28.349/12.04.2022.

 **Aviz favorabil al Aviz favorabil al**

 **D.A.S.C.P.C S.C. LOCATIV S.A.**

 Director ex. adj. Director General

 Blaga-Zătreanu Cosmin Orban Jeno Lorand

Întocmit/redactat,

 Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind schimbarea destinației unui imobil, precum și repartizarea unor spații aflate în proprietatea municipalităţii și administrate de S.C. LOCATIV S.A.**

***Consiliul local al municipiului Târgu Mureș, întrunit în şedinţă ordinară de lucru***, Având în vedere:

a.) Referatul de aprobare nr. 40742 din 30.05.2022 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind schimbarea destinației unui imobil, precum și repartizarea unor spații aflate în proprietatea municipalităţii și administrate de S.C. LOCATIV S.A.

 b.) Având avizul comisiei instituită prin HCLM nr. 10/09.11 2020, renumerotată prin HCLM nr. 242/2020 cu nr. 189/09.11.2020, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr .28.349 din 12.04.2022, întocmit în acest sens ;

 c.) Raportul de specialitate nr. \_\_\_\_\_\_\_ al Direcției Juridice, Contencios Administrativ și Administrație Publică Locală,

 d.) Raportul Comisiilor de specialitate din cadrul Consiliului local municipal Târgu Mureș

 În conformitate cu prevederile:

* art. 49 alin.(1), lit. „a” din Ordonanței nr. 26/2000 cu privire la asociaţii şi fundaţii, HCLM nr. 9/2020 și a HCLM nr. 10/2020,
* Legii nr. 24/2000 privind normele de tehnică legislativă pentru elaborarea actelor normative republicată.
* art. 75, alin. (1), alin. (2) art. 129 alin.(1), alin. (2) lit. „c” și „d”, alin. (6) lit. „b”, „d”, alin. (7) lit. „q”, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art.1**. Se aprobă schimbarea destinației imobilului situat în str. Valea Rece, nr. 21/5, din locuință în spațiu cu altă destinație decât aceea de locuință.

**Art.2**. Se aprobă repartizarea spațiului situat în str. Valea Rece, nr. 21/5 în favoarea Bisericii Penticostală a lui Dumnezeu Betel ( Asociația Creștină a romilor Betesda), pe o perioadă de 6 luni, cu posibilitate de prelungire succesivă.

**Art.3.** Se aprobă repartizarea spațiului situat în str. Ciucului, nr. 29A în favoarea Asociației Aven Amentza Romale pe o perioadă de 6 luni cu posibilitate de prelungire succesivă.

**Art.4.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.5.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.6.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ;

-S.C. LOCATIV S.A.

**Viza de legalitate**

 **Secretarul general al Municipiului Târgu Mureş,**

 **Bâta Anca Voichița**

 Anexă referat de aprobare

Nr. 38.897 din 23.05.2022

 EXTRAS

**REFERAT**

**cu privire la soluţionarea unor probleme locative**

 Având în vedere prevederile Legii locuinţei nr. 114/1996, republicată şi Hotărârea nr. 259/2021 a Consiliului Local Municipal, supunem spre analiză unele cereri privind probleme locative.

 Prezentăm lista locuinţelor disponibile transmise de către S.C. LOCATIV S.A.

**3.2.** Prin adresa nr. 34.054 din 05.05.2022 SC Locativ SA transmite spre analiza comisiei solicitarea formulată de **Biserica Penticostală** a lui Dumnezeu Betel ( Asociația Creștină a romilor Betesda), prin pastorul Mihai Emil, prin care solicită atribuirea apartamentului disponibil situat în str.Valea Rece, nr. 21/5 în sensul folosirii acestuia ca spațiu de rugăciune.

 SC LOCATIV SA își exprimă acordul privind schimbarea destinației apartamentului de locuit în spațiu cu altă destinație, iau ulterior acesta să fie atribuit Bisericii Penticostale Betel.

Menționăm faptul că, blocurile sociale din str. Valea Rece nr. 8-22; 15-25 (în total 78 de apartamente) au fost construite în anul 2005, respectiv în 2011, printr-un program guvernamental, cu scopul îmbunătăţirii condiţiilor de locuit ale persoanelor de etnie romă. Astfel, au fost demolate construcţiile improvizate în str.Valea Rece nr. 8-22 şi 15-33, urmând ca persoanele din zona supusă demolării să beneficieze, în baza contractelor de închiriere, de apartamentele nou construite.

 **Proces - verbal** Nr. 40.594 din 27.05.2022 EXTRAS

încheiat astăzi, 27.05.2022 cu ocazia întrunirii comisiei numită

prin HCLM nr.9/09.11.2020, renumerotată cu nr.188/9.11.2020

conform HCL nr. 242/17.12.2020

 Participă: dl Portik Vilmos- Viceprimar

 dna Kakassy Blanka- Consilier local

 dl Kiss Zoltan- Consilier local

 dl Orban Lorand- director SC LOCATIV SA

 dl Blaga Cosmin-director ex adj DASCPC

 dna Mureşan Ramona – funcţionar SACSTL

Dl Kiss Zoltan-participă on-line.

Din partea SC LOCATIV SA a mai participat: dl Toth Szabolcs-director administrativ.

 Se discută Referatul nr. 38.897 din 23.05.2022 elaborat de Serviciul activități culturale, sportive de tineret și locativ cu privire la soluţionarea unor probleme locative.

Comisia este de acord cu schimbarea destinației locuinței disponibile situată în str. Valea Rece, nr. 21/5 în spațiu cu altă destinație și repartizarea acestuia în favoarea Bisericii Penticostale a lui Dumnezeu Betel, pe o perioada de 6 luni, cu posibilitate de prelungire succesivă. Se va iniția, în acest sens, un proiect de hotărâre pentru Consiliul Local.

 Nr. 28.349 din 12.04.2022 EXTRAS

Proces - verbal

încheiat astăzi, 12.04.2022 cu ocazia întrunirii comisiei numită

prin HCLM nr.10/09.11.2020, renumerotată conform HCL nr. 242/17.12.2020 cu nr.189/9.11.2020

 Participă: dl Portik Vilmos- Viceprimar

 dl Kiss Zoltan- Consilier local

 dl Szabó Árpád- Consilier local

 dl Orban Lorand- Director SC LOCATIV SA

 dl Blaga Cosmin-Director ex adj DASCPC

 dna Marina Ciugudean-Șef serviciu SACSTL

Din partea SC LOCATIV SA a mai participat: dl Toth Szabolcs-director administrativ.

 Se discută Referatul nr. 27083 din 07.04.2022 și Anexa elaborate de Serviciul activități culturale, sportive de tineret și locativ cu privire la soluţionarea unor probleme privind spațiile cu altă destinație decât aceea de locuințe.

**I**.Se discută punctul 4 de la lit.E-Diverse referitor la solicitarea Asociației Aven Amentza Romale care solicită repartizarea spațiului situat în str. Ciucului, nr. 29A.

La discuții participă și dl Venczi Vidor din partea asociației.

Dl Kiss: pentru acest spațiu există un CF actualizat? Ce suprafață are?

Dl Orban: CF-ul este actualizat. Suprafața este undeva la 600 mp.

Dl Kiss: astfel de active ar trebui propuse spre vânzare. Pentru Asociația Aven s-ar putea găsi un alt spațiu, mai propice, mai aproape de centru, de instituțiile publice, de DAS.

Dl Venczi: am căutat un spațiu adecvat mai bine de un an. Nu am gasit, spațiile existente, disponibile, nu corespund din punct de vedere al activității asociației, al scopului. Investiția va fi suportată de Centru, respectiv Secretariatul general al romilor.

Dl Kiss: de ce suprafață minimă ați avea nevoie?

Dl Venczi: de un minim 100 mp teren, iar pentru construcție de 50 mp care să cuprindă o sală de așteptare, baie. Construcția din str. Ciucului trebuie refăcută.

Dl Kiss: nu sunt de acord ca Asociația să primească spațiul din str. Ciucului.

Dl Orban: comisia poate să propună doar repartizarea spațiului conform listelor de priorități.

Dl Portik: dacă se dorește închirierea pe un termen mai lung atunci trebuie să se adreseze Consiliului Local.

Dl Toth: atunci este vorba de concesionare, este o altă procedură. Normal este ca să se repartizeze după listă.

 **Comisia propune** repartizarea spațiului disponibil, situat în str. Ciucului, nr. 29A conform listelor de priorități.

 Pentru conformitate cu originalul,

 Mureșan Ramona-inspector superior SACSTL